**ტექნიკური რეგლამენტის - „ნაგავსაყრელის მოწყობის, ოპერირების, დახურვისა და შემდგომი მოვლის დამტკიცების თაობაზე“ საქართველოს მთავრობის 2015 წლის 11 აგვისტოს №421 დადგენილებაში ცვლილებების შეტანის თაობაზე**

**მუხლი 1.**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ტექნიკური რეგლამენტი - „ნაგავსაყრელის მოწყობის, ოპერირების, დახურვისა და შემდგომი მოვლის დამტკიცების თაობაზე“ საქართველოს მთავრობის 2015 წლის 11 აგვისტოს №421 დადგენილებაში შეტანილ იქნას ცვლილება შემდეგი რედაქციით:

**1. მე-9 მუხლის მე-3 პუნქტი ჩამოყალიბდეს შემდეგი რედაქციით:**

3. არასახიფათო ნარჩენების ნაგავსაყრელი დაშორებული უნდა იყოს სამოქალაქო აეროდრომიდან, საქართველოს მთავრობის 2018 წლის 16 თებერვლის №87 დადგენილებით დამტკიცებული „ტექნიკური რეგლამენტის − სამოქალაქო ავიაციის აეროდრომების/ვერტოდრომების პროექტირებისა და ექსპლუატაციის ძირითადი პირობების“ 1161 მუხლის მე-3 პუნქტი შესაბამისად.

**2. მუხლი 40-ის პირველ პუნქტს დაემატოს შემდეგი შინაარსის „დ“ ქვეპუნქტი:**

დ) სამოქალაქო ავიაციის სააგენტოს მოთხოვნის საფუძველზე, თუ შესაბამისი შეფასების შედეგად დადგინდება, რომ ნაგავსაყრელის ექსპლუატაცია საფრთხეს უქმნის სამოქალაქო ავიაციის აეროდრომზე ფრენების უსაფრთხოებას.

**მუხლი 2.**

1.დადგენილების მე-1 მუხლი ამოქმედდეს გამოქვეყნებისთანავე.

**პრემიერ-მინისტრი ირაკლი კობახიძე**

**განმარტებითი ბარათი**

**ტექნიკური რეგლამენტის - „ნაგავსაყრელის მოწყობის, ოპერირების, დახურვისა და შემდგომი მოვლის დამტკიცების თაობაზე“ საქართველოს მთავრობის2015 წლის 11 აგვისტოს №421 დადგენილებაში ცვლილებების შეტანის თაობაზე**

|  |
| --- |
| **ინფორმაცია სამართლებრივი აქტის პროექტის შესახებ** |
| ტექნიკური რეგლამენტის - „ნაგავსაყრელის მოწყობის, ოპერირების, დახურვისა და შემდგომი მოვლის დამტკიცების თაობაზე“ საქართველოს მთავრობის2015 წლის 11 აგვისტოს №421 დადგენილებაში ცვლილებების შეტანა გამოწვეულია იმ გარემოებით, რომ შემუშავებულ იქნა „ტექნიკური რეგლამენტის − სამოქალაქო ავიაციის აეროდრომების/ ვერტოდრომების პროექტირებისა და ექსპლუატაციის ძირითადი პირობების“ საქართველოს მთავრობის 2018 წლის 16 თებერვლის #87 დადგენილების ცვლილების პროექტი, რომელიც თავის მხრივ შესაბამისობაში მოდის „ჩიკაგოს 1944 წლის კონვენციის“ მე-14 დანართთან.  1. ცვლილების პროექტის პირველი მუხლის პირველი პუნქტით ხორციელდება ახალი ნაგავსაყრელის მოწყობასთან დაკავშირებით, სამოქალაქო ავიაციის მოთხოვნების დაცვის მიზნით შესაბამისი მითითებით ნორმის დადგენა საქართველოს მთავრობის N87 დადგენილებაზე;  2. ცვლილების პროექტის პირველი მუხლის მე-2 პუნქტით ხორციელდება არსებულ იმ ნაგავსაყრელებზე, რომლებიც მდებარეობს აეროდრომის საკონტროლო წერტილიდან 13 კმ რადიუსში, ნაგავსაყრელის დახურვის პროცედურების მოთხოვნის მიზნით შესაბამისი საფუძველის დამატება, კერძოდ თუ შესაბამისი შეფასების შედეგად დგინდება, რომ ნაგავსაყრელის ექსპლუატაცია საფრთხეს უქმნის სამოქალაქო ავიაციის აეროდრომზე ფრენების უსაფრთხოებას, საქართველოს მთავრობის 2018 წლის 16 თებერვლის №87 დადგენილებით დამტკიცებული „ტექნიკური რეგლამენტის − სამოქალაქო ავიაციის აეროდრომების/ვერტოდრომების პროექტირებისა და ექსპლუატაციის ძირითადი პირობების“ 1161 მუხლის მე-4 პუნქტი შესაბამისად, სამოქალაქო ავიაციის სააგენტოს მოთხოვნის საფუძველზე, უნდა მოხდეს მისი დახურვა. |
| **პროექტის მიღებით გამოწვეული საფინანსო‑ეკონომიკური შედეგების გაანგარიშება** |
| პროექტის მიღება არ იწვევს საბიუჯეტო ასიგნებების შეცვლას. შესაბამისად, პროექტის მიღება გავლენას არ იქონიებს სახელმწიფო ბიუჯეტის საშემოსავლო და ხარჯვით ნაწილებზე, ასევე არაა დაკავშირებული სახელმწიფოს მიერ ახალი ფინანსური ვალდებულებების აღებასთან. |
| **ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან**  ასეთი არ არსებობს  **გენდერული თანასწორობის მდგომარეობაზე კანონქვემდებარე ნორმატიული აქტის პროექტის მოსალოდნელი ზეგავლენის შეფასება**  ასეთი არ არსებობს  **ბავშვის უფლებრივ მდგომარეობაზე ნორმატიული აქტის ზეგავლენის შეფასება (საქართველოს მთავრობის ან მუნიციპალიტეტის წარმომადგენლობითი ორგანოს მიერ შემუშავებული ნორმატიული აქტის შემთხვევაში**  ასეთი არ არსებობს  **პროექტის მოსალოდნელი შედეგები** |
| წარმოდგენილი ცვლილებებით უზრუნველყოფილი იქნება მოცემული დადგენილების შესაბამისობაში მოყვანა „ტექნიკური რეგლამენტის − სამოქალაქო ავიაციის აეროდრომების/ ვერტოდრომების პროექტირებისა და ექსპლუატაციის ძირითადი პირობების“ საქართველოს მთავრობის 2018 წლის 16 თებერვლის #87 დადგენილებასთან. |
| **პროექტის განხორციელების ვადები** |
| დადგენილების პროექტის თანახმად რაიმე სპეციალური ვადა არ არის დადგენილი. |
| **პროექტის ავტორი და წარმდგენი** |
| საქართველოს მთავრობის დადგენილების პროექტის ავტორია სსიპ - სამოქალაქო ავიაციის სააგენტო, ხოლო წარმდგენია საქართველოს ეკონომიკისა და მდგრადი განვითარების სამინისტრო. |